Albert Guðmundsson

Albert Guðmundsson (Albert Sigurður Guðmundsson; —) estis la unua islanda profesia futbalisto, kaj ludis interalie por Arsenal (la dua nebrita ludisto de Arsenal) kaj AC Milan. Poste li estis politikisto kaj ministro.

 Familio 
Liaj gepatroj estis Guðmundur Gíslason (1900—1935) kaj Indíana Katrín Bjarnadóttir (1904—1989). Lia edzino: Brynhildur Hjördís Jóhannsdóttir (1926—2006), gefiloj: Helena Þóra (1947), Ingi Björn (1952), Jóhann Halldór (1958).

 Politika agado 
Albert estis devigita rezigni el sia ministra ofico en 1987 pro financaj aferoj. Sekve li forlasis la Sendependecpartion kaj fondis novan partion, la Burĝpartion. Albert estis tre sendependa politikisto kaj estis pli populara ĉe voĉdonantoj ol ene de la Sendependecpartio. La Burĝpartio estis sukcesa dum sia unua balotado kaj ricevis 10,9% de la voĉoj. Albert forlasis la parlamenton en 1989, kaj en sekvinta balotado en 1991 la partio ne ricevis la minimuman nombron de voĉoj por unu parlamentano.

Post sia politika kariero li servis kiel ambasadoro en Francio.

 Memoro 
Jónas Jónsson skribis biografion pri Albert Guðmundsson, t. e. lia futbalista kariero, en 1957.

 Eksteraj ligiloj 
 Oficiala paĝo de islanda parlamento

Kategorio:Futbalistoj
Kategorio:Islandaj ministroj pri financoj
Kategorio:Islandaj ministroj pri industrio